"ብደረጃ ዓለም ኣየናይ ነገር እዩ ዝያዳ ዝረሰሐ ዝብል ውድድር ይግበር እዩ። ብፍላይ ኣብ ብ2010 ዓ.ም ኣብ ዝተኻየደ መፅናዕቲ እቲ ዝረሰሐ ነገር፡ ኪቦርድ ኮምፒተር ኰይኑ እዩ ተረኺቡ። ኣብ ሓንቲ ስኵር ኢንች 44 ሽሕ ጀርም ይርከቡ። መምህር ዩኒቨርሲቲ ድማ ኣብ ኮምፒተር እዩ ዝውዕል። ብድሕሪኡ ኣብኡ ነይርና ሰላም ክንባሃል እንከለና ርስሓት ኢና ተወሃሂብና ንማቐል። ካብዚ ብምብጋስ ብኢድ ዝግበር ሰላምታ ገዲፈዮ። ብዙሓት ሰባት ክኽተሉኒ ይግባእ ነይሩ ግን ኣይገበርዎን" ኢሎም። ብርሃነ ኣቻሜ፡ ሰላም ክብሎም ኢዱ ንዝሰደደ ኢዶም እንኣከቡ ምሕሳሞም፡ ብዙሓት ከም ምውርዛይ ቆፂሮም ኣፎም ኣታሚሞም ይሓምዩ፤ ገሊኦም ድማ የኹረምብጡ። ብርሃነ ኣቻሜ ግን ዒም ዝበለ ይተሓጐም ዝበሉ ይመስሉ ብኢደይ ሰላም ከይብል ትብተኸኒ በሉ። "ኣነ ሰላም ኣይንበሃሃል ኣይበልኩን። ብኢድና ሰላም ኣይንበሃሃል እየ ዝብል ዘለኹ። ናይ ወለድና እውን ኣይኰነን፤ ምስ ጥልያን ዝኣተወ እዩ። ርእሶም ድንን ኣቢሎም፣ ነፃላ ቅልዕ ኣቢሎምን ቆቢዖም ኣውፂኦም እዮም ሰላም ዝብሉ። ''ብመንፅር ባህሊ እውን ባህልና ኣይኰነን። ስለዚ ባህልና ዘይኰነ ክንኣልዮ እዩ ዘለና፤ ብኢድ ሰላም ምባል ድማ ካብ ጥቕሙ ጉድኣቱ እዩ ዘመዝን። እቲ ዝገርም ድማ እትፈልጦ ሰብ ምስ ሰባት እንተሃልዩ፡ ንበይኑ ጥራይ እንተይኰነስ ንኹሉ ኢና ሰላም እንብል፤ እዚ ፀገም እዩ" ብምባል ዳርጋ ሎሚ ብዙሕ ሰብ ስለዝፈለጦም ተነፅሎ ከምዘየጋጥሞም ዘሎ ይዛረቡ። መምህር ብርሃነ ኣብ ገዛ ኸ ምስ ስድራ ከመይ ኰን ይገብሩ ይዀኑ?
